b'\n_START_ARTICLE_\nSergejus Donskojus\n_START_SECTION_\nI\xc5\xa1silavinimas, veikla\n_START_PARAGRAPH_\nPo vidurin\xc4\x97s mokyklos baigimo 1985 metais \xc4\xafstojo \xc4\xaf Valstybin\xc4\x99 I. M. Gubkino vardo naftos ir duj\xc5\xb3 akademij\xc4\x85, kuri\xc4\x85 baig\xc4\x97 1992 m., \xc4\xafgijo automatikos ir telemechanikos specialyb\xc4\x99. Dirbo \xc4\xafvairiose bendrov\xc4\x97se. Nuo 1992 iki 1993 m. SKB Gazpriboravtomatika Mikroprocesorini\xc5\xb3 automatizuot\xc5\xb3 sistem\xc5\xb3 laboratorijos in\xc5\xbeinierius, nuo 1993 iki 1995 m. finans\xc5\xb3 brokeris finansin\xc4\x97se bendrov\xc4\x97se \xe2\x80\x9eJ\xc5\xabs\xc5\xb3 vertybiniai popieriai", \xe2\x80\x9eInvesticin\xc4\x97 - pramonin\xc4\x97 bendrov\xc4\x97 Sint", nuo 1995 iki 1996 m. UAB "Investicij\xc5\xb3 bendrov\xc4\x97 Sint" Pinig\xc5\xb3 rinkos priemoni\xc5\xb3 skyriaus ved\xc4\x97jas._NEWLINE_Nuo 1999 iki 2000 m. Rusijos kuro ir energetikos ministerijos Susitarim\xc5\xb3 d\xc4\x97l produkcijos padalijimo rengimo ir realizacijos departamento skyriaus ved\xc4\x97jo pavaduotojas, ved\xc4\x97jas, nuo 2000 iki 2001 m. dirbo LUKOILe (sritis \xe2\x80\x93 investicij\xc5\xb3 valdymas) \xd0\x9e\xd0\x90\xd0\x9e \xd0\x97\xd0\xb0\xd1\x80\xd1\x83\xd0\xb1\xd0\xb5\xd0\xb6\xd0\xbd\xd0\xb5\xd1\x84\xd1\x82\xd1\x8c skyriaus ved\xc4\x97jas, nuo 2005 iki 2008 m. Rusijos gamtini\xc5\xb3 i\xc5\xa1tekli\xc5\xb3 ministerijos Ekonomikos ir finans\xc5\xb3 departamento direktorius. 2008 m. liepos 4 d. Rusijos Federacijos Prezidento Putino \xc4\xafsakymu buvo paskirtas \xc4\xaf Rusijos Federacijos gamtini\xc5\xb3 i\xc5\xa1tekli\xc5\xb3 ir ekologijos ministro pavaduotojus. Rusijos aplinkos ministerijoje kuruoja 2 departament\xc5\xb3 (Ekonomikos ir finans\xc5\xb3, Valstyb\xc4\x97s politikos ir reguliavimo geologijos srityje) veikl\xc4\x85.'